**ZAPISNIK**

**virtualne sjednice Nastavničkog vijeća, održane u utorak 29.12.2020. u 11,00 sati**

Popis nazočnih prema e-popisu nazočnosti virtualnoj sjednici.

Dnevni red: 1.) Verifikacija zaključaka s prethodne sjednice Nastavničkog vijeća

od 10.12.2020.

2.) Osvrt na sjednice Razrednih vijeća od 23.12.2020.

3.) Realizacija nastave i pedagoške mjere

4.) Održavanje roditeljskih sastanaka i sastanaka Stručnih vijeća

online

5.) Izvješće o sigurnosti i preventivnim mjerama

6.) Zamolbe

7.) Online edukacija za nastavnike za rad s djecom s poteškoćama

8.) Razno

Ad 1.) Ravnatelj Učilišta Mladen Smodlaka, prof., svima je nazočnima u virtualnoj zbornici predočio zapisnike s prethodne sjednice Nastavničkog vijeća od 10.12.2020.

**Zaključak:** Nastavničko vijeće jednoglasno usvaja sve zaključke s prethodne sjednice Nastavničkog vijeća od 10.12.2020.

Ad 2.) i ad 3.) Pedagoginja Učilišta Sanja Sever-Carnevali, prof., izvijestila je sve nazočne o uspjehu učenika i njihovim izostancima na kraju prvog polugodišta školske godine 2020./2021. te o realizaciji nastave i izrečenim pedagoškim mjerama:

1. prvi razredi: ukupno broje 237 učenika (113 djevojaka i 124 mladića)

* pozitivno ocijenjeno 136 učenika; negativno ocijenjen 101 učenik (sa 3 i više negativnih ocjena ocijenjena 34 učenika)
* sveukupno izostali 9072 sata, od toga neopravdano 280 sati (opr./uč. 418,88 sati; neopr./uč. 14,53 sata)
* od pedagoških mjera izrečeno je 12 opomena i 4 ukora
* realizacija nastave: 95,4 %

1. drugi razredi: ukupno broje 208 učenika (96 djevojaka i 112 mladića)

* pozitivno ocijenjeno 88 učenika; negativno ocijenjeno 120 učenika (sa 3 i više negativnih ocjena 34 učenika)
* sveukupno izostali 8929 sati, od toga neopravdano 449 sati (opr./uč. 413,7 sati; neopr./uč. 24,99 sata)
* od pedagoških mjera izrečeno je 18 opomena, 5 ukora i 1 isključenje s pravom polaganja ispita
* realizacija nastave: 94,37 %

1. treći razredi: ukupno broje 215 učenika (91 djevojku i 124 mladića)

* pozitivno ocijenjeno 111 učenika; negativno ocijenjena 104 učenika (sa 3 i više negativnoh ocjena 30 učenika)
* sveukupno izostali 10608 sati, od toga neopravdan 461 sat (opr./uč. 42 sata; neopr./uč. 24,48 sati)
* od pedagoških mjera izrečeno je 18 opomena i 4 ukora
* realizacija nastave: 94,18 %

1. 4.j razred: broji 20 učenika (14 djevojaka i 6 mladića)

* pozitivno je ocijenjeno 8 učenika; negativno ocijenjeno 11 učenika (sa 3 i više negativnih ocjena 3 učenika)
* sveukupno su izostali 1037 sati, od toga neopravdano 17 sati (opr./uč. 51 sat; neopr./uč. 0,85 sati)
* nije izrečena nijedna pedagoška mjera
* realizacija nastave: 98,7 %

SVEUKUPNO NA RAZINI ŠKOLE: 680 učenika (314 djevojaka i 344 mladića)

* pozitivno su ocijenjena 343 učenika; negativno je ocijenjeno 337 učenika (sa 3 i više negativnih ocjena 101 učenik)
* sveukupno izostali 29646 sati, od toga neopravdanih 1207 (opr./uč. 165,43 sata; neopr./uč. 6,32 sata)
* od pedagoških mjera izrečeno je sveukupno 48 opomena, 13 ukora i 1 isključenje
* realizacija nastave: 96 %

**Zaključak:** Nastavničko vijeće jednoglasno usvaja izvješće o uspjehu učenika na kraju prvoga polugodišta školske godine 2020./2021.

Pedagoške mjere:

Marija Dučkić, dipl. oecc., predlaže opomenu pred isključenje za L. O., učenicu 1.e razreda, zbog nedozvoljena ponašanja.

**Zaključak:** Nastavničko vijeće jednoglasno odobrava prijedlog opomene pred isključenje za učenicu Lorenu Omerbašić, 1.e.

Ad 4.) Ravnatelj Učilišta naglašava potrebitost održavanja roditeljskih sastanaka i sastanaka Stručnih vijeća putem e-maila, aplikacije wapp-a ili putem Teamsa. Razrednici su dužni održati roditeljske sastanke zaključno s 15.2.2021. Ukoliko postoje određeni problemi u radu s učenicima s poteškoćama, nužno je posavjetovati se sa psihologinjom ili defektologinjom Učilišta.

**Zaključak:** Nastavničko vijeće jednoglasno usvaja ovaj naputak za rad.

Ad 5.) Ravnatelj Učilišta Mladen Smodlaka, prof., izvješćuje sve nazočne da su provedeni svi potrebiti i zahtijevani atesti bitni za rad strukovnih radionica i školskog restorana. Ravnatelj primjećuje da se dežurstvo nastavnika na učeničkom izlazu iz škole ne provodi kontinuirano ni temeljito. Inzistira na udaljavanju učenika koji pokušavaju pušiti na učeničkom izlazu. Također izvješćuje sve nazočne da je pedagoginja Učilišta Sanja Sever-Carnevali, prof., provela preventivne programe na satovima razrednika u pojedinim razrednim odjelima. Ravnatelj je zahtijevao policijsku ohodnju (u civilu) škole. Napominje još jednom da izvannastavne aktivnosti u školi nisu dozvoljene iz epidemioloških razloga i zbog zabrane miješanja učenika iz različitih razrednih odjela. Pohvaljuje Tatjanu Podoreški-Žitković, prof., za provedbu humanitarne akcije prikupljanja sredstava za sklonište za životinje u Dumovcu.

**Zaključak:** Nastavničko vijeće jednoglasno usvaja izvješće o sigurnosti i preventivnim programima.

Ad 6.) Zamolbe učenika:

1. *A. M.* – učenik pohađa nastavu u smjeru konobar i sada se želi prebaciti u smjer kuhara (u dualnom sustavu), a kao razlog premještaja navodi alergijsku astmu zbog čega mu smetaju duhanski proizvodi koje udiše na stručnoj praksi.

**Zaključak:** Nastavničko vijeće jednoglasno odbija ovu zamolbu jer u traženome smjeru nema slobodnih mjesta, a učenik nema dovoljan broj bodova za ovaj smjer.

1. *E. P.* – učenica želi iz Obrtničke škole (smjer: pediker) prijeći u 2. razred smjera konobar u Učilištu jer je voljna raditi u ugostiteljstvu. Ukoliko nema slobodnih mjesta u smjeru konobar, pristaje i na smjer kuhar.

**Zaključak:** Nastavničko vijeće jednoglasno odbija ovu zamolbu zbog velke razlike u stručnim predmetima i zbog velikog broja stručne prakse koja bi trebala biti naknadno odrađena. Osim toga, smjerovi konobara i kuhara uče dva strana jezika, a učenica je do sada učila samo jedan strani jezik. Također, željeni su programi popunjeni prema DPS-u i nema više slobodnih mjesta.

1. *E. K.* – učenica pohađa 2.j razred u Učilištu, smjer: turističko-hotelijerski komercijalist. Nedavno je preselila iz Gospića gdje je završila 1. razred istoga smjera, a sada se želi premjestiti u smjer konobar jer smatra da joj je aktualni program obrazovanja prezahtjevan i težak. Učenica je još dala i zamolbu za premještaj u Obrtničku školu (smjer: frizer ili pediker), ali joj na zamolbu nije odgovoreno jer će sjednica Nastavničkog vijeća u toj školi biti održana tek 14.1.2021.

**Zaključak:** Nastavničko vijeće jednoglasno odlučuje da će odluku o eventualnom premještaju učenice Esmere Kržalić, 2.j, donijeti na sjenici Nastavničkog vijeća u petak 15.1.2021. nakon službena očitovanja Nastavničkog vijeća Obrtničke škole na učeničine zamolbe. Ukoliko odgovor Nastavničkog vijeća Obrtničke škole bude negativan, učenica će biti upisana u 2.f razred (smjer: konobar) u Učilištu, sukladno provedenu glasovanju na ovoj sjednici (za: 42 glasa; protiv: 11 glasova; nema suzdržanih).

1. *P. M.* -učenica pohađa 1. razred Škole za cestovni promet (smjer: tehničar za logistiku) i sada želi premještaj u 1. razred smjera turističko-hotelijerski komercijalist u Učilištu.

**Zaključak:** Nastavničko vijeće jednoglasno odbija ovu zamolbu jer nema slobodnih mjesta u željenome smjeru, a učenica ni nema dovoljan broj bodova za traženi smjer.

Ad 7.) Defektologinja Učilišta Paula Tumir, prof., izvješćuje sve nazočne da će u posljednjem tjednu zimskog odmora učenika od 11.1. do 15.1.2021. organizirati online edukaciju za nastavnike na temu prilagodbe nastave učenicima s poteškoćama te načinu vrednovanja rada tih učenika.

**Zaključak:** Nastavničko vijeće jednoglasno usvaja ovaj naputak o radu.

Ad 8.) Razno:

Ravnatelj Učilišta Mladen Smodlaka, prof., izvješćuje sve nazočne o promjeni osobe razrednika u 2.g razredu. Razrednišvo preuzima Darija Trošelj, prof., koja se vraća s porodiljnoga.

**Zaključak:** Nastavničko vijeće većinski podržava ovu odluku o promjeni razredništva u 2.g razredu.

Ravnatelj Učilišta također izvješćuje sve nazočne da je odlukom MOZ-a izmijenjeno trajanje zimskog odmora učenika te da nastava drugog polugodišta započinje 18.1.2021. Sukladno tome, bit će izmijenjen i Godišnji plan i program Učilišta.

**Zaključak:** Nastavničko vijeće jednoglasno odobrava ovaj naputak za rad.

Ravnatelj Učilišta:

Mladen Smodlaka, prof. Zapisničarka:

Snježana Mikulan, prof.